Diari Oficial de la Generalitat Valenciana


Sumari del DOGV 8574, del 19-06-2019 (2019/5663)

RESOLUCIÓ de 27 de maig de 2019, de la Conselleria d'Educació, Investigació, Cultura i Esport, per la qual es modifica la denominació específica del Conservatori Professional de Música número 2, d'Utiel.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8574

Data del DOGV
:   19-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5663


Data del document
:   27-05-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 27 de maig de 2019, de la Conselleria d'Educació, Investigació, Cultura i Esport, per la qual es modifica la denominació específica del Conservatori Professional de Música número 2, d'Utiel. [2019/5663]  
El Consell Escolar del Conservatori Professional de Música número 2, amb codi de centre 04805970, d'Utiel, en la sessió celebrada el 5 de desembre de 2017, va aprovar per unanimitat sol·licitar el canvi de la denominació específica del centre, i proposa que passe a denominar-se Conservatori Professional de Música d'Utiel.  
Aquesta proposta va ser aprovada pel Consell Escolar Municipal d'Utiel, en la sessió extraordinària celebrada el dia 6 de juliol de 2018.  
La proposta disposa de l'informe favorable de la Inspecció d'Educació de la Direcció Territorial d'Educació, Investigació, Cultura i Esport de València, amb data 28 de març de 2019.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica.  
Al seu torn, el Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre (DOGV 3073, 08.09.1997), de caràcter supletori en el cas dels conservatoris professionals de Música, estableix en l'article 3 que, una vegada creat el centre, el consell escolar podrà proposar a la Conselleria d'Educació la denominació específica, amb un informe previ favorable del consell escolar municipal o, si no hi ha, del ple de l'ajuntament a què pertany. L'article 3.3 del reglament esmentat estableix que no podran haver-hi en el mateix municipi instituts d'Educació Secundària amb la mateixa denominació específica o que puga induir a error o confusió. En el Registre de Centres Docents de la Comunitat Valenciana no figura inscrit cap altre conservatori professional de Música a la localitat d'Utiel.  
  
Vista la proposta del director general de Centres i Personal Docent i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Modificar la denominació del Conservatori Professional de Música número 2, d'Utiel, amb codi de centre número 23717012, per la de Conservatori Professional de Música d'Utiel.  
  
Segon  
Inscriure aquesta resolució en el Registre de Centres Docents de la Comunitat Valenciana.  
  
Tercer  
Aquesta resolució produirà efectes a partir de l'endemà de ser publicada en el Diari Oficial de la Generalitat Valenciana.  
  
Quart  
Contra la present resolució, que posa fi a la via administrativa, es podrà presentar potestativament un recurs de reposició, o plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició es podrà interposar davant de la Secretaria Autonòmica d'Educació i Investigació de la Conselleria d'Educació, Investigació, Cultura i Esport en el termini d'un mes a comptar des de l'endemà de ser publicada.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
Tot això de conformitat amb el que estableixen els articles, 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 27 de maig de 2019.- El conseller d'Educació, Investigació, Cultura i Esport, p. d. (R 26.10.2016; DOGV 28.10.2016), el secretari autonòmic d'Educació i Investigació: Miguel Soler Gracia.